CELEX: 32015D0036
Language: hu
Date: 2015-11-18 00:00:00
Title: Az Európai Központi Bank (EU) 2016/3 határozata (2015. november 18.) az illetékes nemzeti hatóságoknak az egységes felügyeleti mechanizmus közös felügyeleti csoportjaiban résztvevő al-koordinátorainak teljesítményéről adandó visszajelzés alapelveinek meghatározásáról (EKB/2015/36)

5.1.2016   
            
            
               HU
            
            
               Az Európai Unió Hivatalos Lapja
            
            
               L 1/4
            
         AZ EURÓPAI KÖZPONTI BANK (EU) 2016/3 HATÁROZATA
   (2015. november 18.)
   az illetékes nemzeti hatóságoknak az egységes felügyeleti mechanizmus közös felügyeleti csoportjaiban résztvevő al-koordinátorainak teljesítményéről adandó visszajelzés alapelveinek meghatározásáról (EKB/2015/36)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról szóló, 2013. október 15-i 1024/2013/EU tanácsi rendeletre (1) és különösen annak 6. cikke (1) és (7) bekezdésére,
   mivel:
   
               (1)
            
            
               Az 1024/2013/EU rendelet (a továbbiakban: SSM-rendelet) 6. cikkének (1) bekezdése határozza meg azt, hogy az Európai Központi Bank (EKB) felelős az egységes felügyeleti mechanizmus (SSM) hatékony és következetes működéséért. Az SSM rendelet (79) preambulumbekezdése alapján a motivált, jól képzett és pártatlan személyzet nélkülözhetetlen a hatékony felügyelethez.
            
         
               (2)
            
            
               A 468/2014/EU európai központi banki rendelet (2) 3–6. cikkében foglaltaknak megfelelően (a továbbiakban az SSM-keretrendelet) az EKB felelős a közös felügyeleti csoportok létrehozataláért és azok összetételéért, amelyek az EKB és az illetékes nemzeti hatóságok (INH-k) alkalmazottaiból állnak. A közös felügyeleti csoport koordinátora az INH alkoordinátor(ok) támogatásával biztosítja a közös felügyeleti csoporton belül folyó munka koordinálását.
            
         
               (3)
            
            
               Az INH-k al-koordinátorainak a közös felügyeleti csoportok tagjainak a saját INH-jukból történő koordinálásban betöltött fontos szerepére tekintettel szükséges és arányos intézkedésnek minősül az INH-k alkoordinátorainak a közös felügyeleti csoportokban való teljesítményére vonatkozó visszajelzés rendelkezésre bocsátására szolgáló egységes eljárás bevezetése. Az INH-k al-koordinátorai teljesítményének folyamatos javításához történő hozzájárulás révén az SSM teljesítményére vonatkozó visszajelzés hozzájárul a közös felügyeleti csoportok megfelelő működése elősegítésének a biztosításához. Az SSM teljesítményre vonatkozó visszajelzés rendelkezésre bocsátására kezdetben egy időben korlátozott gyakorlati vizsgálat formájában kerül sor. Az ezen vizsgálat során nyert tapasztalatok alapján megfontolásra fog kerülni az SSM teljesítményre vonatkozó adatok rendelkezésre bocsátásának egy átfogóbb bevezetése. Az INH-k és az EKB az alkalmazottaik teljesítményének értékeléséért kizárólagos felelősségel bírnak. Az INH-k az ezen rendeletnek megfelelően rendelkezésükre bocsátott visszajelzést felhasználhatják az alkalmazottaiknak a mindennapok során történő vezetésére, továbbá a visszajelzés rögzítésre kerülhet az INH-k belső teljesítményértékelésére vonatkozó rendszerében, amennyiben arra a vonatkozó nemzeti jogszabályok lehetőséget adnak.
            
         
               (4)
            
            
               Felismerve, hogy a teljesítményre vonatkozó visszajelzés szükséges a közös felügyeleti csoportok vezetéséhez, az európai adatvédelmi biztos jóváhagyta az SSM teljesítményre vonatkozó visszajelzés módszerét, feltéve, hogy teljesítmény visszajelzési módszertan pontos működése egy megfelelő szinten elfogadott jogszabályban kerül meghatározásra,
            
         ELFOGADTA EZT A HATÁROZATOT:
   1. cikk
   Fogalommeghatározások
   E határozat alkalmazása során az SSM rendelet 2. cikkében és az SSM-keretrendelet 2. cikkében szereplő fogalommeghatározásokat kell alkalmazni.
   2. cikk
   Az SSM teljesítményre vonatkozó visszajelzés
   (1)   A INH-k közös felügyeleti csoportokban résztvevő al-koordinátorai visszajelzést kapnak a saját, illetve a csoportjuknak a közös felügyeleti csoportban végzett feladatainak ellátásáról, az I. mellékletben meghatározott elvek mentén és azoknak megfelelően.
   (2)   Az INH-k al-koordinátorai fő feladatainak és céljainak meghatározását követően a visszajelzést azon visszajelzési időszak tekintetében kell rendelkezésre bocsátani, amely a 3. cikkben foglaltaknak megfelelően az ezen rendelet hatályba lépésének napján kezdődik, és amely 2016. február 29-én ér véget.
   3. cikk
   Hatálybalépés
   Ez a határozat 2015. november 20-án lép hatályba.
   
      Kelt Frankfurt am Mainban, 2015. november 18-án.
      
         
            az EKB Kormányzótanácsa részéről
         
         
            az EKB elnöke
         
         Mario DRAGHI
      
   
   
      (1)  HL L 287., 2013.10.29., 63. o.
   
   
      (2)  Az Európai Központi Bank 468/2014/EU rendelete (2014. április 16.) az Egységes Felügyeleti Mechanizmuson belül az Európai Központi Bank és az illetékes nemzeti hatóságok, valamint a kijelölt nemzeti hatóságok közötti együttműködési keretrendszer létrehozásáról (SSM-keretrendelet) (EKB/2014/17) (HL L 141., 2014.5.14., 1. o.).
   
      I. MELLÉKLET
      
         Az INH-knak az egységes felügyeleti mechanizmus közös felügyeleti csoportjaiban résztvevő al-koordinátorainak teljesítményéről adandó visszajelzés alapelvei
      
      
         (Az SSM teljesítményre vonatkozó visszajelzés)
      
      
         1. alapelv
      
      
         Az SSM teljesítményre vonatkozó visszajelzés hatálya
      
      Az INH-knak a közös felügyeleti csoportokban résztvevő al-koordinátorai az SSM teljesítményre vonatkozó visszajelzés hatálya alá tartoznak, feltéve, hogy legalább a teljes munkaidős munkakör 25 %-áig terjedően a közös felügyeleti csoportban dolgoznak, az érintett INH foglalkoztatási keretrendszerében meghatározottak szerint.
      
         2. alapelv
      
      
         Az SSM teljesítményre vonatkozó visszajelzés célja
      
      Az SSM egésze működésének biztosítása és javítása érdekében az SSM teljesítményre vonatkozó visszajelzés el fogja ismerni és értékelni fogja az INH-k al-koordinátorainak a feladataik ellátása során nyújtott teljesítményét, az SSM közös célkitűzésinek és kompetenciáinak az al-koordinátorok által történő megértésének továbbfejlesztésére tekintettel, továbbá ezáltal elősegítve a csoport tagjainak motivációját.
      
         3. alapelv
      
      
         Az INH al-koordinátorok SSM teljesítményére vonatkozó visszajelzéssel kapcsolatos eljárás
      
      
               
                  (1)
               
               
                  A visszajelzési időszak kezdetén az INH al-koordinátorával történt egyeztetést követően a közös felügyeleti csoport koordinátora meghatározza az INH al-koordinátoroknak az 1. alapelv alatt hivatkozott fő feladatait és célkitűzéseit. A fő feladatok és célkitűzések az SSM visszajelzési nyomtatványban kerülnek rögzítésre.
               
            
               
                  (2)
               
               
                  A közös felügyeleti csoport koordinátorának minden egyes, az 1. alapelv alatt hivatkozott INH al-koordinátor számára folyamatos iránymutatást és informális visszajelzést kell adnia a visszajelzési időszak teljes időtartama alatt. A visszajelzési időszak leteltét követően a közös felügyeleti csoport koordinátorának minden egyes, az 1. alapelv alatt hivatkozott INH al-koordinátor számára a ciklus végét jelző visszajelzést kell adnia, mind szóban, mind pedig az SSM visszajelzési nyomtatványon.
               
            
               
                  (3)
               
               
                  Mind a folyamatos, mind pedig a ciklus végét jelző visszajelzésnek figyelembe kell vennie az INH-k al-koordinátorainak fő feladatait és célkitűzéseit az SSM visszajelzési nyomtatványban és a II. mellékletben foglalt SSM kompetenciákban rögzítettek szerint, valamint a csoportjuknak a közös felügyeleti csoport egészéhez történő hozzájárulását.
               
            
         4. alapelv
      
      
         Az SSM teljesítményre vonatkozó visszajelzéshez való hozzáférés
      
      
               
                  (1)
               
               
                  A közös felügyelet csoport INH al-koordinátorainak adott, a teljesítményre vonatkozó ciklusvégi visszajelzés hozzáférhetővé tehető és felhasználható az érintett INH által, a saját alkalmazottainak általános vezetése lehetővé tétele érdekében, amennyiben azt a vonatkozó nemzeti jogszabályok lehetővé teszik.
               
            
               
                  (2)
               
               
                  Az INH-k dönthetnek akként, hogy az SSM teljesítményre vonatkozó visszajelzést felhasználják a saját belső teljesítményértékelési rendszerük kiegészítéseképpen, amennyiben azt a vonatkozó nemzeti jogszabályok lehetővé teszik.
               
            
               
                  (3)
               
               
                  Az SSM teljesítményre vonatkozó visszajelzéshez való hozzáférés – ideértve annak átadását is – a 45/2001/EK európai parlamenti és tanácsi rendeletet (1) 8. cikke a) pontjával összhangban kerül az INH-k rendelkezésére bocsátásra.
               
            
         5. alapelv
      
      
         Az SSM teljesítményre vonatkozó visszajelzés során feldolgozott személyes adatok védelme
      
      
               
                  (1)
               
               
                  Az SSM teljesítményre vonatkozó visszajelzéssel kapcsolatos adatoknak az EKB által történő feldolgozására a 45/2001/EK rendelettel összhangban fog sor kerülni.
               
            
               
                  (2)
               
               
                  A teljesítményre vonatkozó visszajelzési adatokat kizárólag a 2. és a 4. alapelvekben foglalt célokra lehet felhasználni, és az adatokat maximum öt évig lehet tárolni.
               
            
         (1)  Az Európai Parlament és a Tanács 45/2001/EK rendelete (2000. december 18.) a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról (HL L 8., 2001.1.12., 1. o.).
   
   
      II. MELLÉKLET
      
         AZ SSM KOMPETENCIÁK LISTÁJA
      
      
         
            Szakmai ismeretek
         : A felügyeleti politikák, módszertanok és szabályozások ismerete különösen az SSM-el összefüggésben, csakúgy, mint a pénzügyi intézmények működésével kapcsolatos ismeretek. Figyelemmel követi az ezeken a területeken bekövetkezett fejleményeket, és a munkája megfelelő területein alkalmazza ezeket az ismereteket.
      
         
            Kommunikáció
         : Mind az egyének, mind pedig a csoportok részére szóban és írásban is tisztán és következetesen kommunikálja az információkat annak biztosítása érdekében, hogy azok megértsék az információkat és a mondandó lényegét. Másokat illendően végighallgat a megfelelő módon ad választ.
      
         
            Együttműködés
         : A csoport európai célkitűzéseinek megvalósítása érdekében folyamatos és együttműködő munkakapcsolatokat épít ki, és tart fenn a munkatársaival. Hatékony kapcsolatokat épít ki és tart fenn másokkal a csoportmunka ösztönzése és támogatása érdekében. Aktívan megosztja a csoporttal a rendelkezésére álló adatokat, tudást és információkat.
      
         
            A kitűzött célok elérésére vonatkozó elszántság
         : A feladatait megbízhatóan és kitartóan ellátja, a sikeres megoldások keresése során saját magatartását oly módon alakítja, hogy az biztosítsa a sikeres eredmény elérése érdekében szükséges megfelelő hozzáállást.
      
         
            Ítélőképesség és beavatkozóképesség
         : A helyzeteknek, adatoknak és az információknak a megfelelő stratégiák, tervek és politikák kialakítása érdekében történő elemzése. Egy adott kérdés megértése, és az attól eltérő, illetve annak ellentmondó nézőpont kialakítása, és amennyiben az szükséges, úgy a megközelítésmódoknak a megváltozott helyzet által megkívántak szerint történő átalakítása; a problémák új szemszögből történő átgondolása; a mások által javasolt gondolkodásmód, illetve megoldások kiterjesztése. A problémáknak az ajánlás megtétele vagy egy következtetés meghozatala előtti teljes megértésére törekvés, mindeközben a szükségeknek megfelelően teljes körű és pontos információk beszerzése, beavatkozó jellegű kérdések feltétele, valamint a lehetséges problémák és információk folyamatos keresése által megalapozott következtetésre jutás.
      
         
            A tudatosság mértéke és az előre tekintő jellegű magatartás
         : Saját szerepén túlmutató, átfogó jellegű nézőpontot alakít ki, amelyet a különböző feladatok/szakterületek teljes körű megértése, az összetett kulturális kontextusok és nézőpontok vonatkozásában gyakorolt tudatosság, valamint a saját döntései másokra gyakorolt hatásának elemzése által ér el. Előretekintő, a jövőbeli lehetőségekre, illetve veszélyekre felkészülő, továbbá lehetőségeket teremtő, vagy a jövőbeli problémák elkerülését lehetővé tévő fellépés.
      
         
            Objektív, integráns és független eljárás
         : Független és objektív, az Unió egészének érdekében történő, az SSM szakmai standardjain alapuló, a helyzet átfogó és valós értékelését lehetővé tevő, a körülményeket igazoló eljárás. Az igazolható adatokra és tényekre támaszkodás által az elfogultság, az előítélet és a szubjektív értékelés kiiktatására törekvés.
      
         
            Az SSM csoportok vezetése (kizárólag vezetők számára)
         : Csoportok (virtuális/távoli) vezetése, és a csoportcélok elérésnek érdekében történő irányítása. A csoporttevékenységek határokon átnyúló koordinálása iránymutatások nyújtása, valamint a csoport kompetenciáinak és összetettségének leghatékonyabb módon történő kihasználása által. Az ellentmondások kezelésére és leküzdésére irányuló munkavégzés, a bizonytalan helyzetek irányítására és az ilyen helyzetekben való teljesítésre vonatkozó megoldások találása.